Christopher Lambert

Christopher Lambert (*29. März 1957 in Manhasset, New York; börgerlich Naam Christophe Guy Dénis Lambert) is en in de USA boren Schauspeler mit US-amerikaansche un franzöösche Staatsbörgerschap.

 Jöögd un Utbilln 
De Vadder vun Christopher Lambert weer en franzööschen Finanzexperte, de enige Tiet för de Vereente Natschonen in New York arbeit hett. De eersten beiden Levensjohren hett he in Great Neck in’n US-Bundsstaat New York tobrocht, dorna sünd de Öllern na Genf ümtogen, wo he denn ok na School gahn is.

Mit twölf Johren hett Lambert sien eerste Rull an’t Schooltheater speelt. He wull vun anfang an Schauspeler warrn, hett aver toeerst sien Öllern to’n Gefallen en Utbilln an de Londoner Börs anfungen. Man, na söss Maanden hett he de Steed opgeven. Op Druck vun sien Vadder hett he dorna sien Militärdeenst maakt. Dorna hett sien Vadder toseggt, em för twee Johr to ünnerstütten un Lambert füngt en Schauspeelutbilln an’t Konservatorium vun Paris an.

 Schauspeelloopbahn 
Lambert hett toeerst in eenige franzöösche Filmen ünner den Naam Christophe Lambert mitspeelt, bevör he 1984 vun den Speelbaas Hugh Hudson de Titelrull för den Film Greystoke: The Legend of Tarzan, Lord of the Apes kregen hett. För sien Rull in den Film Subway is he 1985 sogor as besten Schauspeler uttekent worrn.

De endgelltig Dörbrook keem för Lambert denn 1986 mit den Kultfilm Highlander, in den he de Hööftrull harr. För disse Rull hett Lambert sössteihn Weken lang Swertkamp öven müsst. Wieldat de bannig kortsichtige keen Kontaktlinsen drägen künn, müssen tosätzliche Stünnen ansett warrn, dat de Dreiharbeiten ahn Unfall vör sik gahn künnen. De lieke Rull hett Lambert ok noch in dree wietere Filmen ut de Reeg speelt.

In de Tiet dorna kemen wietere spoodrieke Filmprodukschonen as 1987 The Sicilian un 1988 To Kill A Priest un sien opstunns letzten wirklich spoodrieken Kinofilm Knight Moves vun 1992. He hett dorna noch veele Filmen maakt, man na den Spood vun fröher künn he nich wedder henkamen. Bi enige vun de Filmen, hett he ok as Produzent mitarbeit.

 Privatleven 
Neven de Schauspeleree bedrifft Lambert tohopen mit den bekannten franzööschen Sommelier Eric Beaumard en Wiengood, op den he sien egen Wien ünner den Naam Les Garrigues de Beaumard-Lambert produzeert. He besitt ok Andelen an dat Restaurant „Gitana“ in Buenos Aires.

Von 1988 bit 1994 weer Lambert mit de Schauspelersche Diane Lane verheiraadt. Se hebbt en Dochter, Eleanore Jasmine Lambert, de 1993 boren worrn is. In’n Februar 1999 hett Christopher Lambert de Schauspeelkollegin Jaimyse Haft heiraadt, man, se gaht in de Twüschentiet al wedder egen Weeg. Aktuell is Lambert mit sien Kollegin Sophie Marceau tohopen.

Lambert mag geern Reisen, speelt Tennis un maakt Skilopen un Duken.

 Filmografie (Utwahl) 
 Johr Titel Synchroonsnacker 1980 Le Bar du téléphonedt.: The Mad Mustangs Michael Ande 1981 Une Sale Affairedt.: Eine schmutzige Affäre   1982 Légitime Violencedt.: Die Handlanger   1984 Greystoke: The Legend of Tarzan, Lord of the Apesdt.: Greystoke - Die Legende von Tarzan, Herr der Affen Manfred Lehmann 1984 Paroles et musiquedt.: Duett zu dritt Ekkehardt Belle 1985 Subway Ulrich Gressieker 1986 Highlanderdt.: Highlander - Es kann nur einen geben Ulrich Gressieker 1986 I Love You Ulrich Gressieker 1987 The Siciliandt.: Der Sizilianer Michael Brennicke  1988 Love Dreamdt.: Liebestraum Ulrich Gressieker 1988 To Kill a Priestdt.: Der Priestermord Joachim Tennstedt 1990 Why me?dt.: Why me? – Warum gerade ich? Ulrich Gressieker 1991 Highlander II: The Quickeningdt.: Highlander 2 - Die Rückkehr Thomas Danneberg 1992 Knight Movesdt.: Knight Moves – Ein mörderisches Spiel Joachim Tennstedt 1993 Fortressdt.: Fortress – Die Festung Holger Schwiers 1994 The Road Killersdt.. Roadflower Joachim Tennstedt 1994 Highlander III: The Sorcererdt.: Highlander III – Die Legende Thomas Danneberg 1995 The Hunteddt.: The Hunted – Der Gejagte Manfred Lehmann 1995 Mortal Kombat Joachim Tennstedt 1996 Adrenalin: Fear the Rushdt.: Ultimate Chase – Die letzte Jagd Christian Tramitz 1997 Nirvanadt.: Nirvana - Jagd im Cyberspace Joachim Tennstedt 1999 Fortress 2dt.: Fortress 2 – Die Festung 2 Joachim Tennstedt 1999 Beowulf Thomas Danneberg 1999 Resurrectiondt.: Resurrection – Die Auferstehung Joachim Tennstedt 2000 Highlander: Endgame Thomas Danneberg 2001 Vercingétorixdt.: Druids - Der letzte Kampf gegen Rom Thomas Danneberg 2001 The Point Men Joachim Tennstedt 2002 The Piano Player Thomas Danneberg 2003 Absolon Eberhard Haar 2004 À ton imagedt.: Im Spiegel des Bösen Joachim Tennstedt 2006 Day of Wrathdt.: Tage der Finsternis – Day of Wrath Thomas Danneberg 2007 Metamorphosis Joachim Tennstedt 2007 La disparue de Deauvilledt.: Zimmer 401 – Rückkehr aus der Vergangenheit Thomas Danneberg 2009 White Materialdt.: White Material – Land in Aufruhr Joachim Tennstedt 2009 L’homme de chevetdt.: Cartagena – Zwischen Liebe und Tod Oliver Stritzel 2010 Das Geheimnis der Wale, Feernsehn Thomas Danneberg 2011 Ghost Rider: Spirit of Vengeance Joachim Tennstedt 2012 The Foreigner   2012 Ma bonne étoiledt.: Lucky Star – Mitten ins Herz Bernd Stephan 2013 Blood Shot Jürgen Holdorf 2014 Electric Slide Uwe Büschken (Synchro 2016) 2015 10 Days in a Madhouse   2016 Hail, Caesar! Joachim Tennstedt 2017 The Broken Key  

 Utteken 
Christopher Lambert is 1986 mit den César as Beste Schauspeler för den Film Subway. uttekent worrn. 2001 hett he den düütschen DIVA-Pries wunnen.

 Weblenken 

  offiziell Websteed (eng.)

Kategorie:Mann
Kategorie:Börger von de USA
Kategorie:Börger von Frankriek
Kategorie:Schauspeler
Kategorie:Boren 1957